ลักษณะอาการเวลาวิ่งออกตัวเร็วๆหรือพักจากวิ่งแล้ววิ่งต่อ หรือยืนอยู่เฉยๆก็ยังเป็น มักมีอาการ จะเริ่มตั้งแต่เท้าด้านขวากับขาขวา(อาการผมจะเป็นที่ซีกขวา ขาขวาขาเดียว) จะเกร็งและนิ้วเท้าจะงอลงเอง เหมือนกับสมองมันสะดุดหรือหยุดสั่งการช่วงขณะ แล้วลูกตาจะโดนบังคับเหลือกขึ้น แบบว่าตัวผมซีกขวา จะเกร็งจะผิดจังหวะ อาการมันจะเป็นแบบนี้ประมาณ 2-3 วินาที เป็นไม่นานแต่เคยเป็นถี่หลายสิบครั้งต่อวันก็มี(ยังเป็นอยู่ครั้งคราว) ระยะห่างกันแค่ไม่กี่นาทีก็เป็นก็มี อย่างแบบ เหมือนกับว่าถ้าไปใช้งานสมองหรือร่างกายอาการจะกำเริบ ซึ่งเราก็ต้องใช้หรือเปล่า ยิ่งถ้าผมใช้มากๆจะเป็นถี่ๆสุดๆ อย่างขับรถไม่สามารถขับรถไกลๆได้เพราะมันจเป็นถี่มากต้องหาคนขับเป็นมาด้วย ขับรถไม่ไกลผมก็เป็นแต่ไม่บ่อย มอไซก็เหมือนกัน อาจจะความเครียดที่ผมอาจจะระแวงเวลาขับรถมากไป มันเลยทำให้เท้ามันเกร็งอย่างที่บอกครับ เท้า ขา แขนเกร็ง ตาก็จะเหลือกขึ้น แต่เราก็บังคับได้นะว่าจะให้เกร็งน้อยลงหน่อยแต่ก็ยังเกร็งอยู่ดี เวลาขับขี่รถผมถึงกลัวตัวเอง นี่ยกตัวอย่างขับขี่รถเฉยๆครับที่จริงเป็นทุกการกระทำละครับ ไม่ว่าจะ เดิน วิ่ง คาดิโอบางท่าผมก็ทำไม่ได้อาการกำเริบตลอด ยืนเฉยๆ นั่งพอจะลุกก็เป็น ทรมานจริงๆครับสรุปนะครับ-ผมเป็นโรคอะไรครับ โรคลมชักหรือเปล่า แล้วเป็นชนิดไหนครับ-ในอนาคตจะกำเริบหนักขึ้นหรือเปล่าครับ-โรคนี้มีผลกระทบ กับอารมณ์ ความคิด สมอง อะไรพวกนี้ไหมครับขอขอบแพทย์ที่มาตอบคำถามด้วยครับ รบกวนจริงๆ ขอบจริงๆ
สวัสดีค่ะ @จากที่สอบถามมายังระบุไม่ได้นะคะ ว่า เป็นโรคลมชัก หรือเป็นโรคที่เกี่ยวกับการเคลื่อนไหวของร่างกายที่ผิดปกติไป เนื่องจากโรคลมชัก คนไข้มักจะไม่รู้สึกตัวระหว่างที่มีอาการค่ะ **แนะนำ ให้บักทึกภาพขณะที่มีอาการ และไปพบแพทย์เพื่อตรวจวินิจฉัยโรคอีกทีนะคะ ระหว่างนี้หากยังไม่ทราบว่าเป็นโรคอะไร แนะนำว่า ไม่ควรขับรถเอง รวมถึงระมัดระวังการขึ้นที่สูง หรือการว่ายน้ำ เพราะหากมีอาการกำเริบจะก่อให้เกิดอันตรายอื่นๆตามมาได้ค่ะ